CELEX: 32015R2438
Language: hu
Date: 2015-10-12 00:00:00
Title: A Bizottság (EU) 2015/2438 felhatalmazáson alapuló rendelete (2015. október 12.) az egyes tengerfenéken élő fajoknak az északnyugati vizeken történő halászatára vonatkozó visszadobási terv elkészítéséről

23.12.2015   
            
            
               HU
            
            
               Az Európai Unió Hivatalos Lapja
            
            
               L 336/29
            
         A BIZOTTSÁG (EU) 2015/2438 FELHATALMAZÁSON ALAPULÓ RENDELETE
   (2015. október 12.)
   az egyes tengerfenéken élő fajoknak az északnyugati vizeken történő halászatára vonatkozó visszadobási terv elkészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére és 18. cikke (1) és (3) bekezdésére,
   mivel:
   
               (1)
            
            
               Az 1380/2013/EU rendelet célja a visszadobás gyakorlatának az Unió teljes halászati tevékenysége tekintetében történő fokozatos felszámolása a fogási határok hatálya alá tartozó fajok állományait érintő fogások kirakodására irányuló kötelezettség bevezetése révén.
            
         
               (2)
            
            
               Az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktus útján visszadobási terveket fogadjon el legfeljebb három évre a tagállamok által az illetékes tanácsadó testületekkel folytatott konzultáció során kidolgozott közös ajánlások alapján.
            
         
               (3)
            
            
               Belgium, Írország, Spanyolország, Franciaország, Hollandia és az Egyesült Királyság közvetlen halászati gazdálkodási érdekekkel bír az északnyugati vizeken. Ezek a tagállamok az északnyugati vizekkel foglalkozó tanácsadó testülettel folytatott konzultációt követően közös ajánlást nyújtottak be a Bizottsághoz. Az érintett tudományos testületek tudományos hozzájárulásukkal támogatták annak kidolgozását, melyet ellenőrzött a Halászati Tudományos, Műszaki és Gazdasági Bizottság (HTMGB) is. A közös ajánlásban foglalt intézkedések összhangban vannak az 1380/2013/EU rendelet 15. cikkének (6) bekezdésével, ezért azok a rendelet 18. cikkének (3) bekezdése szerint belefoglalandók ebbe a rendeletbe.
            
         
               (4)
            
            
               Az északnyugati vizek tekintetében az 1380/2013/EU rendelet 15. cikke (1) bekezdésének c) pontja szerint a kirakodási kötelezettséget legkésőbb 2016. január 1-jétől kellene alkalmazni a fogási korlátozás hatálya alá tartozó, a halászatot meghatározó fajok vonatkozásában. A közös ajánlásnak megfelelően a visszadobási tervnek 2016. január 1-jétől kezdve kell lefednie azokat a halászatokat, amelyek meghatározzák a közönséges tőkehal, a foltos tőkehal, a vékonybajszú tőkehal és a fekete tőkehal rendkívül vegyes halászatát, a norvég homár (Nephrops) halászatát, a közönséges nyelvhal és a sima lepényhal vegyes halászatát, valamint a szürke tőkehal halászatát.
            
         
               (5)
            
            
               A közös ajánlás javasolta a kirakodási kötelezettség alóli mentesség alkalmazását az ICES VIa körzetben és VII alterületen csapdákkal és kosarakkal kifogott norvég homár (Nephrops) esetében, mivel a tudományos bizonyítékok – a halászeszközök, a halászati gyakorlatok és az ökoszisztéma jellemzőit figyelembe véve – magas túlélési arányra utalnak. A HTMGB megalapozottnak ítélte a mentességet. A szóban forgó mentességet ezért bele kell foglalni e rendeletbe.
            
         
               (6)
            
            
               A közös ajánlás bizonyos halászati tevékenységek vonatkozásában hét, meghatározott mértékű de minimis kivételt tartalmaz. A tagállamok által szolgáltatott bizonyítékokat a HTMGB megvizsgálta, és összességében úgy ítélte meg, hogy a közös ajánlás megalapozott érveket tartalmazott arra vonatkozóan, hogy nehezen valósítható meg a szelektivitás további fokozása és/vagy a nem szándékos fogások kezelésénél aránytalan költségek jelentkeznek, és az érveket egyes esetekben a költségek minőségi elemzése is alátámasztotta. A fentiek fényében és eltérő tudományos információk hiányában célszerű a de minimis kivételeket a közös ajánlásban szereplő százalékos érték szerint meghatározni, az 1380/2013/EU rendelet 15. cikke (1) bekezdésében megengedett szintek figyelembevétele mellett.
            
         
               (7)
            
            
               A közönséges nyelvhalra vonatkozó de minimis kivétel, amely 2016–2018-ban az ICES VIId, VIIe, VIIf és VIIg körzetben a közönséges nyelvhal halászatát végző, tükörhálót és kopoltyúhálót használó hajók által az e fajból ejtett összes éves fogás legfeljebb 3 %-ára érvényes, azon alapul, hogy a szelektivitás csak rendkívül nehezen fokozható. A HTMGB megállapítása szerint a kivétel jól meghatározott, ezért azt bele kell foglalni ebbe a rendeletbe.
            
         
               (8)
            
            
               A vékonybajszú tőkehalra vonatkozó de minimis kivétel, amely 2016-ban és 2017-ben az ICES VIId és VIIe körzetben a vékonybajszú tőkehal halászatát végző, 100 mm-nél kisebb szembőségű fenékvonóhálót használó hajók által az e fajból ejtett összes éves fogás legfeljebb 7 %-ára, 2018-ban pedig legfeljebb 6 %-ára érvényes, azon alapul, hogy a szelektivitás csak rendkívül nehezen fokozható. A HTMGB megállapítása szerint elegendő bizonyítékot nyújtottak be a kivétel alátámasztására, de a de minimis mennyiség értékelése céljából további információkat kellene beszerezni. Ezért a rendeletbe bele lehet foglalni ezt a kivételt, de csak egy olyan rendelkezéssel együtt, amely felkéri az érintett tagállamokat, hogy nyújtsanak be további adatokat a Bizottságnak annak érdekében, hogy a HTMGB teljes körűen értékelhesse a visszadobások jelenlegi szintjét a kért de minimis mennyiséghez képest.
            
         
               (9)
            
            
               A vékonybajszú tőkehalra vonatkozó de minimis kivétel, amely 2016-ban és 2017-ben az ICES VIIb–VIIj körzetben a vékonybajszú tőkehal halászatát végző, legalább 100 mm szembőségű fenékvonóhálót használó hajók által az e fajból ejtett összes éves fogás legfeljebb 7 %-ára, 2018-ban pedig legfeljebb 6 %-ára érvényes, azon alapul, hogy a szelektivitás csak rendkívül nehezen fokozható. A HTMGB megállapítása szerint elegendő bizonyítékot nyújtottak be a kivétel alátámasztására, de a de minimis mennyiség értékelése céljából további információkat kellene beszerezni. A HTMGB megjegyezte továbbá, hogy folyamatban vannak további, a szelektivitásra vonatkozó vizsgálatok. Ezért a rendeletben szerepel ez a kivétel, egy olyan rendelkezéssel együtt, amely felkéri az érintett tagállamokat, hogy nyújtsanak be további adatokat a Bizottságnak annak érdekében, hogy a HTMGB teljes körűen értékelhesse a visszadobások jelenlegi arányát az érintett halászati tevékenységek vonatkozásában.
            
         
               (10)
            
            
               A vékonybajszú tőkehalra vonatkozó de minimis kivétel, amely 2016-ban és 2017-ben az ICES VII körzetben (a VIIa, VIId és VIIe körzet kivételével) a vékonybajszú tőkehal halászatát végző, 100 mm-nél kisebb szembőségű fenékvonóhálót használó hajók által az e fajból ejtett összes éves fogás legfeljebb 7 %-ára, 2018-ban pedig legfeljebb 6 %-ára érvényes, azon alapul, hogy a szelektivitás csak rendkívül nehezen fokozható. A HTMGB megjegyezte, hogy e kivétel kapcsán kevés, a szelektivitásra vonatkozó számszerűsített információ áll rendelkezésre. A HTMGB megállapítása szerint további információkat kellene beszerezni ennek a de minimis kivételnek az értékeléséhez. Ezért a rendeletbe bele lehet foglalni ezt a kivételt, de csak egy olyan rendelkezéssel együtt, amely felkéri az érintett tagállamokat, hogy nyújtsanak be további adatokat a Bizottságnak annak érdekében, hogy a HTMGB megfelelőbben értékelhesse az e kivételt alátámasztó információkat.
            
         
               (11)
            
            
               A norvég homárra vonatkozó de minimis kivétel, amely 2016-ban és 2017-ben az ICES VII alterületen a norvég homár kirakodására kötelezett hajók által az e fajból ejtett összes éves fogás legfeljebb 7 %-ára, 2018-ban pedig legfeljebb 6 %-ára érvényes, azon alapul, hogy a szelektivitás csak rendkívül nehezen fokozható. A HTMGB megalapozottnak ítélte a mentességet. A szóban forgó kivételt ezért bele kell foglalni e rendeletbe.
            
         
               (12)
            
            
               A norvég homárra vonatkozó de minimis kivétel, amely 2016-ban és 2017-ben az ICES VIa körzetben a norvég homár kirakodására kötelezett hajók által az e fajból ejtett összes éves fogás legfeljebb 7 %-ára, 2018-ban pedig legfeljebb 6 %-ára érvényes, azon alapul, hogy a szelektivitás csak rendkívül nehezen fokozható, és hogy számszerűsített információk támasztják alá a nem szándékos fogások kezelésének aránytalan költségeit. A HTMGB megalapozottnak ítélte a mentességet. A szóban forgó kivételt ezért bele kell foglalni e rendeletbe.
            
         
               (13)
            
            
               A közönséges nyelvhalra vonatkozó de minimis kivétel, amely 2016–2018-ban az ICES VIId, VIIe, VIIf és VIIg körzetben a fokozottan szelektív halászeszközöket használó hajók által az e fajból ejtett összes éves fogás legfeljebb 3 %-ára érvényes, azon alapul, hogy a szelektivitás csak rendkívül nehezen fokozható. A HTMGB megjegyezte, hogy a kivétel célja a szelektívebb halászeszközök használatának kompenzálása, és a kért de minimis kivétel a fennmaradó visszadobásokat hivatott lefedni. A szóban forgó kivételt ezért bele kell foglalni e rendeletbe.
            
         
               (14)
            
            
               Mivel az e rendelet szerinti intézkedések közvetlenül érintik az uniós hajók halászati szezonjához kapcsolódó gazdasági tevékenységeket és a halászati szezon tervezését, e rendeletnek a kihirdetése után azonnal hatályba kell lépnie. E rendeletet az 1380/2013/EU rendelet 15. cikkében meghatározott határidő betartása érdekében 2016. január 1-jétől kell alkalmazni. Az említett rendelet 15. cikkének (6) bekezdése szerint e rendelet legfeljebb 3 évig lehet érvényben,
            
         ELFOGADTA EZT A RENDELETET:
   1. cikk
   Hatály
   Ez a rendelet részletes szabályokat állapít meg az 1380/2013/EU rendelet 15. cikkének (1) bekezdésében előírt kirakodási kötelezettség végrehajtása tekintetében, és az említett rendelet 4. cikke (2) bekezdésének c) pontjában meghatározott északnyugati vizeken folytatott, az e rendelet mellékletében felsorolt halászati tevékenységek során alkalmazandó 2016. január 1-jétől.
   2. cikk
   Túlélési arányon alapuló mentesség
   A kirakodási kötelezettség alóli, az 1380/2013/EU rendelet 15. cikke (4) bekezdésének b) pontjában az olyan fajokra vonatkozóan biztosított mentességet, amelyek vonatkozásában a tudományos bizonyítékok magas túlélési arányokat jeleznek, alkalmazni kell az ICES VIa körzetben és VII alterületen csapdákkal és kosarakkal (halászeszközkódok (2): FPO és FIX) kifogott norvég homár (Nephrops norvegicus) tekintetében.
   3. cikk
   De minimis kivételek
   (1)   Az 1380/2013/EU rendelet 15. cikkének (1) bekezdésétől eltérve a következő mennyiségek visszadobhatók:
   
               a)
            
            
               a közönséges nyelvhal (Solea solea) esetében 2016-ban, 2017-ben és 2018-ban az ICES VIId, VIIe, VIIf és VIIg körzetben a közönséges nyelvhal halászatát végző, tükörhálót és kopoltyúhálót használó hajók által az e fajból ejtett összes éves fogás legfeljebb 3 %-a;
            
         
               b)
            
            
               a vékonybajszú tőkehal (Merlangius merlangus) esetében 2016-ban és 2017-ben az ICES VIId és VIIe körzetben a vékonybajszú tőkehal halászatát végző, 100 mm-nél kisebb szembőségű fenékvonóhálót használó hajók által az e fajból ejtett összes éves fogás legfeljebb 7 %-a, 2018-ban pedig legfeljebb 6 %-a;
            
         
               c)
            
            
               a vékonybajszú tőkehal (Merlangius merlangus) esetében 2016-ban és 2017-ben az ICES VIIb–VIIj körzetben a vékonybajszú tőkehal halászatát végző, legalább 100 mm szembőségű fenékvonóhálót használó hajók által az e fajból ejtett összes éves fogás legfeljebb 7 %-a, 2018-ban pedig legfeljebb 6 %-a;
            
         
               d)
            
            
               a vékonybajszú tőkehal (Merlangius merlangus) esetében 2016-ban és 2017-ben az ICES VII alterületen – a VIIa, d és e körzet kivételével – a vékonybajszú tőkehal halászatát végző, 100 mm-nél kisebb szembőségű fenékvonóhálót használó hajók által az e fajból ejtett összes éves fogás legfeljebb 7 %-a, 2018-ban pedig legfeljebb 6 %-a;
            
         
               e)
            
            
               a norvég homár (Nephrops norvegicus) esetében 2016-ban és 2017-ben az ICES VII alterületen a norvég homár kirakodására kötelezett hajók által az e fajból ejtett összes éves fogás legfeljebb 7 %-a, 2018-ban pedig legfeljebb 6 %-a;
            
         
               f)
            
            
               a norvég homár (Nephrops norvegicus) esetében 2016-ban és 2017-ben az ICES VIa körzetben a norvég homár kirakodására kötelezett hajók által az e fajból ejtett összes éves fogás legfeljebb 7 %-a, 2018-ban pedig legfeljebb 6 %-a;
            
         
               g)
            
            
               a közönséges nyelvhal (Solea solea) esetében 2016-ban, 2017-ben és 2018-ban az ICES VIId, VIIe, VIIf és VIIg körzetben a fokozottan szelektív halászeszközöket (80–199 mm közötti szembőségű TBB halászeszköz) használó hajók által az e fajból ejtett összes éves fogás legfeljebb 3 %-a.
            
         (2)   Az északnyugati vizeken közvetlen gazdálkodási érdekkel bíró tagállamok 2016. május 1-jéig további visszadobási adatokat és más tudományos információkat nyújtanak be a Bizottságnak az (1) bekezdés b), c) és d) pontjában meghatározott kivételek alkalmazásának alátámasztására. A Halászati Tudományos, Műszaki és Gazdasági Bizottság (HTMGB) legkésőbb 2016. szeptember 1-jéig értékeli ezeket az adatokat és információkat.
   4. cikk
   A kirakodási kötelezettség hatálya alá tartozó hajók
   (1)   A tagállamok az e rendelet mellékletében megállapított kritériumoknak megfelelően meghatározzák, mely hajók tartoznak a kirakodási kötelezettség hatálya alá az egyes halászatok vonatkozásában.
   (2)   Az érintett tagállamok 2015. december 31-ig a biztonságos uniós ellenőrzési honlap útján benyújtják a Bizottság és a többi tagállam részére a mellékletben szereplő egyes halászatok tekintetében az (1) bekezdés alapján meghatározott hajók jegyzékét. Az érintett tagállamok naprakészen tartják a jegyzékeket.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   A rendeletet 2016. január 1-jétől2018. december 31-ig kell alkalmazni.
   A 4. cikk e rendelet hatálybalépésétől kezdődően alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.1.28., 22. o.
   
   
      (2)  A rendelet az ENSZ Élelmezési és Mezőgazdasági Szervezete által meghatározott halászeközkódokat használja.
   
      MELLÉKLET
      
         Kirakodási kötelezettség hatálya alá tartozó halászati tevékenységek
      
      
                  a)
               
               
                  Az ICES VIa körzetben és az ICES Vb körzet uniós vizein folytatott halászati tevékenység
                  
                              Halászat
                           
                           
                              Halászeszközkód
                           
                           
                              Halászeszköz leírása
                           
                           
                              Hálószembőség
                           
                           
                              Kirakodási kötelezettség
                           
                        
                              Közönséges tőkehal (Gadus morhua), foltos tőkehal (Melanogrammus aeglefinus), vékonybajszú tőkehal (Merlangius merlangus) és fekete tőkehal (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vonóhálók és kerítőhálók
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 10 %-át a következő tőkehalak alkották: közönséges tőkehal, foltos tőkehal, vékonybajszú tőkehal és fekete tőkehal összesítve, akkor a kirakodási kötelezettség alkalmazandó a foltos tőkehalra.
                           
                        
                              Norvég homár (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              vonóhálók, kerítőhálók, csapdák és kosarak
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 30 %-át norvég homár alkotta, akkor a kirakodási kötelezettség alkalmazandó a norvég homárra.
                           
                        
            
                  b)
               
               
                  Az ICES VI és VII alterület és az ICES Vb körzet tekintetében megállapított, a szürke tőkehalra vonatkozó összesített teljes kifogható mennyiség tárgyát képező halászati tevékenység
                  
                              Halászat
                           
                           
                              Halászeszközkód
                           
                           
                              Halászeszköz leírása
                           
                           
                              Hálószembőség
                           
                           
                              Kirakodási kötelezettség
                           
                        
                              Szürke tőkehal
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vonóhálók és kerítőhálók
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 30 %-át szürke tőkehal alkotta, akkor a kirakodási kötelezettség alkalmazandó a szürke tőkehalra.
                           
                        
                              Szürke tőkehal
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              valamennyi kopoltyúháló
                           
                           
                              valamennyi
                           
                           
                              A kirakodási kötelezettség a szürke tőkehal valamennyi fogására érvényes.
                           
                        
                              Szürke tőkehal
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              valamennyi horogsor
                           
                           
                              valamennyi
                           
                           
                              A kirakodási kötelezettség a szürke tőkehal valamennyi fogására érvényes.
                           
                        
            
                  c)
               
               
                  Az ICES VII alterület tekintetében megállapított, a norvég homárra vonatkozó teljes kifogható mennyiség tárgyát képező halászati tevékenység
                  
                              Halászat
                           
                           
                              Halászeszközkód
                           
                           
                              Halászeszköz leírása
                           
                           
                              Hálószembőség
                           
                           
                              Kirakodási kötelezettség
                           
                        
                              Norvég homár (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              vonóhálók, kerítőhálók, csapdák és kosarak
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 30 %-át norvég homár alkotta, akkor a kirakodási kötelezettség alkalmazandó a norvég homárra.
                           
                        
            
                  d)
               
               
                  Az ICES VIIa körzetben folytatott halászati tevékenység
                  
                              Halászat
                           
                           
                              Halászeszközkód
                           
                           
                              Halászeszköz
                           
                           
                              Hálószembőség
                           
                           
                              Kirakodási kötelezettség
                           
                        
                              Közönséges tőkehal (Gadus morhua), foltos tőkehal (Melanogrammus aeglefinus), vékonybajszú tőkehal (Merlangius merlangus) és fekete tőkehal (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vonóhálók és kerítőhálók
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 10 %-át a következő tőkehalak alkották: közönséges tőkehal, foltos tőkehal, vékonybajszú tőkehal és fekete tőkehal összesítve, akkor a kirakodási kötelezettség alkalmazandó a foltos tőkehalra.
                           
                        
            
                  e)
               
               
                  Az ICES VIId körzetben folytatott halászati tevékenység
                  
                              Halászat
                           
                           
                              Halászeszközkód
                           
                           
                              Halászeszköz
                           
                           
                              Hálószembőség
                           
                           
                              Kirakodási kötelezettség
                           
                        
                              Közönséges nyelvhal (Solea solea)
                           
                           
                              TBB
                           
                           
                              valamennyi merevítőrudas vonóháló
                           
                           
                              valamennyi
                           
                           
                              A kirakodási kötelezettség a közönséges nyelvhal valamennyi fogására érvényes.
                           
                        
                              Közönséges nyelvhal (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              vonóhálók
                           
                           
                              < 100 mm
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 5 %-át közönséges nyelvhal alkotta, akkor a kirakodási kötelezettség alkalmazandó a közönséges nyelvhalra.
                           
                        
                              Közönséges nyelvhal (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              valamennyi tükörháló és kopoltyúháló
                           
                           
                              valamennyi
                           
                           
                              A kirakodási kötelezettség a közönséges nyelvhal valamennyi fogására érvényes.
                           
                        
                              Közönséges tőkehal (Gadus morhua), foltos tőkehal (Melanogrammus aeglefinus), vékonybajszú tőkehal (Merlangius merlangus) és fekete tőkehal (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vonóhálók és kerítőhálók
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 25 %-át a következő tőkehalak alkották: közönséges tőkehal, foltos tőkehal, vékonybajszú tőkehal és fekete tőkehal összesítve, akkor a kirakodási kötelezettség alkalmazandó a vékonybajszú tőkehalra.
                           
                        
            
                  f)
               
               
                  Az ICES VIIe körzetben folytatott halászati tevékenység – közönséges nyelvhal
                  
                              Halászat
                           
                           
                              Halászeszközkód
                           
                           
                              Halászeszköz
                           
                           
                              Hálószembőség
                           
                           
                              Kirakodási kötelezettség
                           
                        
                              Közönséges nyelvhal (Solea solea)
                           
                           
                              TBB
                           
                           
                              valamennyi merevítőrudas vonóháló
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 10 %-ban közönséges nyelvhal alkotta, akkor a kirakodási kötelezettség alkalmazandó a közönséges nyelvhalra.
                           
                        
                              Közönséges nyelvhal (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              valamennyi tükörháló és kopoltyúháló
                           
                           
                              valamennyi
                           
                           
                              A kirakodási kötelezettség a közönséges nyelvhal valamennyi fogására érvényes.
                           
                        
            
                  g)
               
               
                  Az ICES VIIb, VIIc és VIIf–VIIk körzetben folytatott halászati tevékenység
                  
                              Halászat
                           
                           
                              Halászeszközkód
                           
                           
                              Halászeszköz
                           
                           
                              Hálószembőség
                           
                           
                              Kirakodási kötelezettség
                           
                        
                              Közönséges nyelvhal (Solea solea)
                           
                           
                              TBB
                           
                           
                              valamennyi merevítőrudas vonóháló
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 5 %-át közönséges nyelvhal alkotta, akkor a kirakodási kötelezettség alkalmazandó a közönséges nyelvhalra.
                           
                        
                              Közönséges nyelvhal (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              valamennyi tükörháló és kopoltyúháló
                           
                           
                              valamennyi
                           
                           
                              A kirakodási kötelezettség a közönséges nyelvhal valamennyi fogására érvényes.
                           
                        
            
                  h)
               
               
                  Az ICES VIIb, VIIc, VIIe és VIIf–VIIk körzetben folytatott halászati tevékenység
                  
                              Halászat
                           
                           
                              Halászeszközkód
                           
                           
                              Halászeszköz
                           
                           
                              Hálószembőség
                           
                           
                              Kirakodási kötelezettség
                           
                        
                              Közönséges tőkehal (Gadus morhua), foltos tőkehal (Melanogrammus aeglefinus), vékonybajszú tőkehal (Merlangius merlangus) és fekete tőkehal (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vonóhálók és kerítőhálók
                           
                           
                              valamennyi
                           
                           
                              Ha 2013-ban és 2014-ben kifogott összes faj teljes kirakodott mennyiségének több mint 25 %-át a következő tőkehalak alkották: közönséges tőkehal, foltos tőkehal, vékonybajszú tőkehal és fekete tőkehal összesítve, akkor a kirakodási kötelezettség alkalmazandó a vékonybajszú tőkehalra.